
На заинтересованите лица се предоставя 30 - дневен срок, считанo от датата на публикуване   за предложения и становища по Докладна записка и мотиви за приемане на Наредба за управление на отпадъците на територията на Община Крумовград.  

Докладната записка с мотивите се публикува на основание чл. 26, ал. 2 от Закона за нормативните актове и във връзка с чл. 77 от Административно-процесуалният кодекс.

Предложения могат да бъдат внесени  в деловодството на Община Крумовград – пл.  „България” № 16  или на е-mail: minkrum@abv.bg.


   До







 
  Общински съвет








  Град Крумовград
Д  О  К  Л  А  Д  Н  А       З  А  П  И  С  К  А

От Себихан  Керим Мехмед  – Кмет на община Крумовград

Относно: : Отмяна на   Наредбата  за управление на отпадъците на територията на община Крумовград, приета с Решение № 543 от Протокол № 39 от 19.10.2010г.   и приемане на нова Наредба за управление на отпадъците на територията на Община Крумовград 


Дами и господа общински съветници,

Новият Закон за управление на отпадъците (ЗУО), обнародван в Държавен вестник, поставя нови предизвикателства пред общинските администрации, като въвежда редица нови задължения в областта на разделното събиране на отпадъци и поетапното постигане на цели по рециклиране и оползотворяване на битовите отпадъци.   Наредбата  за управление на отпадъците на територията на община Крумовград, приета с Решение № 543 от Протокол № 39 от 19.10.2010г. , на основание чл. 19 от Закона за управление на отпадъците, бе свалена от сайта на общината.

Работна група под ръководоството на инж. Абидин Хаджимехмед- заместник – кмет на община Крумовград  подготви настоящия проект  на наредба по чл. 22 от  новия  ЗУО.
В проекта   текстовете  са прецизирани и съобразени с измененията в нормативните актове от по-висок ранг. Бяха наложителни  действията  за синхронизиране на наредбата с действащото в Република България законодателство, а именно новия Закон за управление на отпадъците(ЗУО).
Задължението и отговорността за постигане на целите, законодателят вменява на кмета на общината. За тази цел, всяка общинска администрация следва да извърши основен преглед на съществуващите системи за събиране на битовите отпадъци, както и на техническата инфраструктура за рециклирането и оползотворяването им и да избере най-подходящата, отразяваща спецификата на съответната община при възможно най-ниски разходи за населението.

Както и досега, съществува задължението за създаване на условия за  разделно събиране на отпадъци от опаковки. Освен това се въвежда и ново задължение за разделно събиране на битовите отпадъци най-малко за: хартия и картон, пластмаса, стъкло и метал.


Целите, които се поставят: Привеждане в съответствие с нормативната уредба.


Финансови и други средства, необходими за прилагането на новата 
уредба: 

- За прилагането на измененията и допълненията в Наредбата не са необходими допълнителни финансови средства, освен средствата по  план- сметката.

Очаквани резултати от прилагането:

-Предлагане на услуги, съобразени с националните стандарти за предоставянето им;

-Гарантиране по-висока ефективност на предоставяните услуги.


Анализ за съответствието с правото на Европейския съюз:
Предлаганият проект за изменение и допълнение на Наредбата е подзаконов нормативен акт, поради което съответствието й с правото на Европейския съюз е предопределено от разпоредбите на Европейската харта за местното самоуправление, директивите на Европейската общност, свързани с тази материя.

Проектът на Наредбата  за управление на отпадъците на територията на община Крумовград е публикуван на сайта на община Крумовград в съответствие с изискванията на Закона за нормативните актове.

Предвид гореизложеното и на основание  чл. 21, ал. 2 от Закона за местното самоуправление и местната администрация и чл. 22, ал. 1 от Закона за управление на отпадъците предлагам Общински съвет град Крумовград  да приеме следното
РЕШЕНИЕ:

І. Отменя Наредба за управление на отпадъците  на територията 

на Община Крумовград, приета с Решение № 543 от Протокол № 39 от 19.10.2010г. 
ІІ.  Приема  Наредба за управление на отпадъците на територията на Община Крумовград, неразделна част от решението 
ВНЕСЪЛ:_________________







                  /Себихан Мехмед/


Изготвили:1._____________
/зам. кмет -инж.А.Хаджимехмед/



2.______________/ст. експерт – еколог - Г. Чилингирова /


3._______________ /юрист-Ася Хаджъисмаил/

